SAID lê beslag op meer as R9 miljoen by Jhb-lughawe | Maroela Media
Die kontant wat by OR Tambo Internasionale lughawe gekonfiskeer is (Foto: SAID)
Die Suid-Afrikaanse Inkomstediens (SAID) het in 'n verklaring gesê twee manlike passasiers, wat op hul eie gereis het, is Maandag by OR Tambo Internasionale Lughawe ondervra en hulle het beken dat hulle Amerikaanse valuta in hul besit het.
"Tydens verdere ondervraging kon die twee passasiers nie 'n verduideliking bied of bewyse lewer hoe hulle die dollars bekom het nie. Hulle is na die doeanebeheergebied geneem en hul onderskeie bagasie is deursoek," het Sicelo Mkosi, woordvoerder van die SAPD, gesê.
Een van die mans het $464 650 (ongeveer R6,1 miljoen), wat met papier en bruin kleefband toegedraai is, in sy tas gehad. Die tweede man het $234 000 (meer as R3 miljoen) in sy besit gehad, ook toegedraai in papier met bruin kleefband.
"Die kontant is gekonfiskeer en die passasier is aan die SAPD oorgegee vir verdere ondersoek."
Kokaïen wat as motoronderdele versend is (Foto: SAID)
Mkosi het gesê 'n versending van Suid-Afrika na Brittanje is ook op 31 Julie ondersoek toe die inhoud buitengewoon swaar was. Die inhoud, wat as 'n motoronderdeel verklaar is, is deursoek en beamptes het op 15 blokke van 'n wit poeieragtige bestanddeel afgekom. Dit was in swart rubber en foelie toegedraai. "Die poeier is geanaliseer en dit het positief getoets vir kokaïen. Die goedere weeg 16 kg met 'n geraamde waarde van R4,8 miljoen. Die versending is aan die Valke oorhandig vir verdere ondersoek.
In nog 'n geval is 'n pakkie, wat as boeke verklaar is, wat van Suid-Afrika na Australië op pad was, deur koeriers onderskep toe 'n snuffelhond op die pakkie reageer het. "Vier boeke het plastiekbladsye met 'n poeieragtige middel gehad. Dit het positief getoets vir kokaïen," het Mkosi bygevoeg. Die goedere, wat 2,5 kg weeg, het 'n geraamde waarde van R750 000. Dit is ook aan die SAPD oorhandig vir verdere ondersoek.
Die pakkie wat van Suid-Afrika na Australië op pad was (Foto: SAID)
'n Snuffelhond het reageer op 'n pakkie wat van Suid-Afrika na Australië op pad was (Foto: SAID)
Ons ekonomie kook. Ons voer selfs hope onderdele na Australie van alle plekke uit. En dollars na die arme Dubai se hongeres ~ ons hoop nie die ZG & M-buurt het probleme nie. Dit het dan so voorspoedig gegaan. Dalk raak die kerse ook nou op. Hoe wreed van die security of was die aanloopbaan by Waterkloof te oorvol om daar op te styg$… Stoute brak!
Die rotte is besig om die sinkende skip te verlaat.
Veels geluk, tesame met 'n hond wat nie omkoopbaar is!
Waar gaan daai geld nou heen wat teruggevind is ?Na die ander crooks in blou.
Met àl die computerismes en ander fasiliteite tot ons beskikking kan ons selfs in die 21ste eeu steeds nie eens 'n kleinigheid doen sonder om van God se skepping gebruik te maak. Steeds kan ons dit nie opspoor sonder om gebruik te maak van dìt wat in 'n verlede wat onberekenbaar is, deur God se hand geskep is. Komplimente aan die hond.